Diari Oficial de la Generalitat Valenciana


Sumari del DOGV 9869, del 12-06-2024 (2024/4995)

Anunci pel qual se sotmet a informació pública el Pla acústic municipal (expedient 9744/2022).
----------------------------------------------------------------------------------------------

### Dades del document

Número de DOGV
:   9869

Data del DOGV
:   12-06-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/4995


Organisme emissor
:   Ajuntament de Vinaròs

Tipus de document
:   Anunci

Anunci pel qual se sotmet a informació pública el Pla acústic municipal (expedient 9744/2022). [2024/4995]  
Per Decret número 1685/2024, de 8 de maig de 2024, l'alcaldessa ha resolt:  
  
«Primer. Sotmetre a un tràmit d'informació pública, durant el termini d'un mes, el Pla acústic municipal (PAM) del municipi de Vinaròs, subscrit en novembre de 2023 per l'enginyer industrial José Ignacio Riesco García (AUDITEC), i supervisat de conformitat per la tècnica de medi ambient municipal, mitjançant la publicació de sengles anuncis en el Diari Oficial de la Generalitat Valenciana i en un dels diaris d'informació general de major difusió a la província, així com en el tauler d'anuncis municipal (seu electrònica).  
El termini esmentat començarà a comptar des de l'endemà de la publicació del corresponent anunci en el Diari Oficial de la Generalitat Valenciana, durant el qual qualsevol persona pot consultar el document en la pàgina web de l'Ajuntament de Vinaròs, Portal de Transparència, carpeta E «Transparència en matèries d'urbanisme, obres públiques i medi ambient» https://vinaros.sedelectronica.es/transparency, i també, presentar els suggeriments o les al·legacions que considere oportunes.  
  
  
Segon. En el cas que n'hi haguera, concedir un tràmit d'audiència de deu dies hàbils a les associacions veïnals interessades i a les administracions que, en funció de les seues competències, pogueren ser-ne afectades.  
  
Tercer. Una vegada finalitzada la informació pública, remetre a la conselleria competent en medi ambient el projecte de Pla acústic municipal, juntament amb els informes en què es pronuncien sobre les al·legacions o les observacions presentades, a l'efecte de reclamar el preceptiu informe vinculant.»  
  
Per Decret número 1813/2024, de 17 de maig, de 2024, l'alcaldessa ha resolt la rectificació d'un error en l'enllaç del web, segons la qual:  
  
«Únic. Rectificar el Decret de l'Alcaldia núm. 2024-1685, de 08.05.2024, modificant l'apartat resolc primer, en els següents termes:  
  
  
· On diu:  
El termini esmentat començarà a comptar l'endemà de la publicació del corresponent anunci en el Diari Oficial de la Generalitat Valenciana, durant el qual qualsevol persona pot consultar el document en la pàgina web de l'Ajuntament de Vinaròs, portal de transparència, carpeta E «Transparència en matèries d'urbanisme, obres públiques i medi ambient» https://vinaros.sedelectronica.es/transparency, i també, presentar els suggeriments o les al·legacions que considere oportunes.»;  
  
  
· Ha de dir:  
«El termini esmentat començarà a comptar l'endemà de la publicació del corresponent anunci en el Diari Oficial de la Generalitat Valenciana, durant el qual qualsevol persona pot consultar el document en la pàgina web de l'Ajuntament de Vinaròs https://urbanisme.vinaros.es/ca/contenido/documentacio-exposicio-publica, i també presentar els suggeriments o les al·legacions que considere oportunes.»  
  
  
Vinaròs, 28 de maig de 2024.- L'alcaldessa presidenta: María Dolores Miralles Mir.